પોરબંદર નગરપાલિકાની જનરલ બોર્ડની બેઠક બૂધવારે પાલિકાના સભાખંડમાં મળી હતી. પ્રથમ રાષ્ટ્રગીતનું ગાન કરવામાં આવ્યુ હતુ અને ત્યારબાદ પાલિકાના પૂર્વ પ્રમુખ લાલજીભાઈ પાંજરીને બે મીનીટનું મૈાન પાળી શ્રધ્ધા સુમન અર્પણ કરવામાં આવ્યા હતા. પોરબંદર નગરના વિવિધ વિકાસના કામો માટે કુલ ૮૭ જેટલા ઠરાવોની મંજુરી માટે પાલિકાના સતાધીશો ખુલ્લા મને ચર્ચા કરશે તેવુ લાગી રહયુ હતુ પરંતુ માત્ર ૪૦ સેકન્ડમાં જ જનરલ બોર્ડમાં આ ઠરાવો પસાર કરી અને ઉમદા વિકાસનો પરીચય ભાજપ શાશીત નગરપાલિકાના શાશકોએ આપ્યો હતો. વિરોધ પક્ષાના નેતા જીતુભાઈ આગઠે પાલિકા પ્રમુખ અને ચીફ ઓફિસરની કાર માટે કરવામાં આવેલા ખર્ચ ઉપરાંત વિવિધ વિસ્તારોમાં પાણીની પાઈપ લાઈનના સમારકામ માટે લાખો રુપિયાની રકમ મંજુર કરવામાં આવી છે સરકારે કરોડો રુપિયાના ખર્ચે નવી પાણી પુરવઠા યોજના બનાવી છે છતા પાલિકા પ્રજાના પૈસાનો દુવ્ર્યય કરી રહી છે. આ ઉપરાંત પાલિકા હસ્તકની બન્ને શાળાઓ સરકારને સોપવાની પેરવી કરી રહયા છે તો બીજી તરફ બસ પાછળ ૧૦ લાખ જેવી રકમના ખર્ચનો પણ આ ઠરાવમાં સમાવેશ કરવામાં આવ્યો છે.